อาการคือผมจะจุกหน่าอกเยื้องๆด้านซ้ายครับบางครั้งรามไปถึงต้นแขนซ้ายผมกลัวเป็นโรคหัวใจเลยไปหา ตรวจเลือดทุกอย่าง สองรอบแจ้งว่าปกติทั้งไต น้ำตาล ไขมันสูงแต่ไม่มากเท่าไหร แต่ความดันสูงครับ ครั้งแรก 155 ครั้งที่2 138 ครับ ตรวจคลื่นไฟฟ้าหัวใจก็ปกติครับ ทานยาตามที่สั่งไม่ขาดครับ แต่อาการก็ยังไม่หายเลยครับ
สวัสดีค่ะ อาการจุกกลางหน้าอกเยื้องไปทางซ้ายดังกล่าวมานั้น อาจจะเกิดจากกล้ามเนื้อบริเวณอกอักเสบ กระดูกอ่อนที่อกอักเสบ มักเกิดตามหลังการกระแทกมาก่อนหน้านี้ สาเหตุอื่นๆเช่นสาเหตุที่เกี่ยวกับโรคหัวใจนั้น มักเป็นลักษณะปวดตื้อๆ เหมือนมีของหนักมาทับ มีร้าวไปกรามหรือแขน ร่วมกับน่าจะมีประวัติโรคหัวใจ โรคความดัน ไขมันสูงนำมาก่อนหน้านี้เป็ฯเวลาพอสมควร หรืออาจจะจุกหน้าอกจากการมีกรดไหลย้อน โดยมักมีแสบร้อนกลางอก คลื่นไส้ ร่วมด้วยค่ะแนะนำการรับประทานยาตามที่แพทย์สั่งอย่างต่อเนื่อง หากยังไม่หายขาด ควรกลับไปพบแพทย์ที่ดูแลเพื่อตรวจร่างกายซ้ำอีกครั้ง หากเคยตรวจคลื่นไฟฟ้าหัวใจไปแล้วปกติ ก็น่าจะสบายใจได้ระดับหนึ่งว่าความผิดปกติอาจจะไม่ได้อยู่ที่หัวใจขาดเลือดค่ะและควรรับประทานอาหารงดอาหารหวาน มัน เค็ม ออกกำลังกายสม่ำเสมอเพื่อช่วยควบคุมความดัน การมีความดันสูงติดต่อกันนานๆ อาจทำให้เพิ่มโอกาสการเกิดหัวใจวาย หรือหัวใจขาดเลือดได้เช่นกัน ไม่ไปกดบริเวณที่เจ็บบ่อยๆ รับประทานอาหารแต่ละมื้อไม่มากจนเกินไป ไม่กินแล้วนอนทันที